《答曼叔见寄》
宋代·韩维

日君同里闾，杖履数相过。
靡为不吾咨，有唱必君和。
春风南陌游，炎月北窗卧。
贪从德义乐，不觉岁月破。
而君宦游者，动足落羁锁。
襄城虽近邑，去局有重坐。
子来诚独难，我往义当果。
时天雨方霁，绿树垂{左禾右衣中多}{左禾右衣中多}。
策马望城郭，青山映烟火。
解衣尘虑清，垂箔月华堕。
怜君九品贱，志尚勇不挫。
乃云曹事简，经史日自课。
出诗且百篇，语法就平妥。
相别不满岁，美誉亦已播。
顾惭糠秕姿，几不见扬簸。
投章匪云报，亦用警庸懦。

作者简介：韩维（1017年～1098年），字持国，开封雍丘（今河南杞县）人。韩亿子，与韩绛、韩缜等为兄弟。以父荫为官，父死后闭门不仕。仁宗时由欧阳修荐知太常礼院，不久出通判泾州。为淮阳郡王府记室参军。英宗即位，召为同修起居注，进知制诰、知通进银台司。神宗熙宁二年（1069年）迁翰林学士、知开封府。因与王安石议论不合，出知襄州，改许州，历河阳，复知许州。哲宗即位，召为门下侍郎，一年馀出知邓州，改汝州，以太子少傅致仕。绍圣二年（1095年）定为元祐党人，再次贬谪。元符元年卒，年八十二。有集三十卷，因曾封南阳郡公，定名为《南阳集》（《直斋书录解题》卷一七）。《宋史》卷三一五有传。